als_Latn dik_Latn sag_Latn
Asport – Presidenti i Federatës Shqiptare të Futbollit (FSHF), Armando Duka ka thënë se Kosova dhe Shqipëria duhet të kenë vetëm një Kombëtare.
” Kosova dhe Shqipëria duhet të kenë një Kombëtare të vetme, ashtu siç është edhe tani ” ka thene Duka për emisionin Interaktiv në KTV.
Ai ka sqaruar se nuk ka frikë se lojtarët me origjinë nga Kosova do të braktisin ekipip kuq e zi.
Numri një i futbollit shqiptar ka folur edhe për talentin shqiptar të Manchester United, Adnan Januzajn për të cilin ka sqaruar edhe një herë opinionin se zyrtarët e organizatës që ai përfaqëson (FSHF), kanë arritur të kontaktojnë vetëm një herë në telefon me Abedinin (babain që njëherit është edhe menaxheri i lojtarit).
“Një zyrtar i FSHF-së ka kontaktuar një herë me Abedinin. Ai (Abedini) i ka thënë zyrtarit tonë se do ta organizojnë një takim ndërsa që ky takim akoma nuk ka ndodhur, jo për shkak të mosimpenjimit të FSHF-së, por për shkak se babai i lojtarit nuk dëshiron të ngutet dhe synim primar ka rritjen si futbollist të lojtarit” ka thënë Duka.
Ai më tej, ka mohuar zërat për marrje të mitos nga ana e disa lojtarëve shqiptarë, ndërsa ka sqaruar se Taulant Xhaka tashmë është pjesë e Kombëtares Shqiptare.
“Taulanti ka shprehur dëshirën për tu veshur kuq e zi, ne ja kemi dhënë këtë mundësi. I ftoj të gjithe tifozët që ta mirëpresin Taulantin për të mirën e Kombëtares” ka thënë Duka.
Ai ka folur edhe për ndërtimin e stadiumit të ri për të cilin ka thëne se ndërtimi do të filloj vitin e ardhshëm, ndërsa punimet për ndërtimin e tij do të përfundojnë në vitin 2017.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn eng_Latn